《赠阮将军本常一首》
明代·黄省曾

忆昔攀逢龙凤会，带砺河山誓金匮。放马长洲垌草碧，洗兵震泽湖云翠。

几临清濑弄鹍弦，每傍花林引鸾吹。莫讶将军有啸歌，春空海上无烟燧。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。